 Uur-cadde oo ugu horreyn ka hadlaya sida uu u arko khudbadihii doraad masuuliyiin xukuumadda ka tirsani ka jeediyeen kulan Guddiga Doorashooyinka Qaranku kula wareegayeen jeeg lacageed oo dhammaa hal milyan iyo laba boqol oo kun oo dollar, waxaanu yidhi Xukuumadda ayaan ka maqlayey iyaga oo leh diyaar baanu u nahay in aanu doorashada Madaxtooyada qabano, horta doorashada Madaxtooyada inay qabtaan lama baryayo oo waad ku qasban tihiin, wax laydin beryayo oo idinka idinku xidhan haddii ay tahay iska haysta oo ha qabanina, waayo shacbiga ayaa leh oo waad ku qasban tihiin oo waa wax ummaddu in badan idiinku dul qaadatay, indhaha idiinka qarsatay oo waqti aydaan xaq u lahayna aad dalka ku xukuntaan, 